**А.Воробьевăн «Çурхи хирте» е «Çăкăр» сăввинчи илемлĕх мелĕсем.**

 **(Урок чувашской литературы в 6 классе)**

 **Захарова Марина Анатольевна,**

 **учитель родного языка и литературы**

 **первой квалификационной категории**

 **МБОУ «Новоильмовская СОШ»**

 **Черемшанского муниципального района**

 **Республики Татарстан**

**Урок тĕсĕ.** Хутăш урок.

**Урок тĕллевĕсем:** Алексей Воробьевăн пурнăçĕпе пултарулăхĕ çинчен вĕренесси, поэтăн «Çурхи хирте» тата «Çăкăр» сăввисенче илемлĕх мелĕсене палăртасси; ачасене пĕлÿ шырас ĕçе тĕллевлĕн план тăрăх туса пыма хăнăхтарасси, çак ыйтусене ытти ачасемпе сÿтсе явма, татса пама хавхалантарасси.

**Вĕренекенсен результачĕсем:**

**Харкамлăх результачĕсем (личностные УДД):**

1.Çăкăра тата çăкăр ÿстерекенсене хисеплеме вĕренни.

2.Вĕренÿре харпăр хăй тивĕçлĕхне туйма, хăй вăйне, пултарулăхне шанма вĕренни.

3. Çăкăра типтерлĕ тытмаллине ăнланни.

**Предметăн пайрамлă результачĕсем (предметные):** илемлĕх мелĕсене шыраса тупма пĕлни, вĕсене тĕслĕхсемпе çирĕплетме пултарни.

**Предметсен пĕрлĕхлĕ результачĕсем (метапредметные):**

**Йĕркелÿ ВУД (регулятивные УУД):** ума лартнă тĕллеве пурнăçлама тухăçлă мелсем суйласа илни; вулавăн тĕрлĕ мелĕсемпе усă курни, текстпа ĕçлеме, ăнлавсене хак пама, пĕтĕмлетÿсем тума пĕлни.

 Хутшăну **ВУД (коммуникативные УУД):** мăшăррăн, пĕчĕк ушкăнпа, пĕрле ĕçлеме – пĕрлĕхлĕ ĕçĕн харкам пайне пурнăçлама хăнăхни.

**Информаци ВУД (познавательные УУД):** тĕрлĕ информаци çăл куçĕпе усă курма пултарни (кĕнеке, хаçат-журнал, Интернет).

**Курăмлăх хатĕрĕсем:** Интерактивлă доска, проектор.

**Урок юхăмĕ**

1. **Класа йĕркелесси, ачасене урок темипе кăсăклантарасси.**

-Ачасем, куçăра хупăр-ха, эпĕ сире ытарлă(асамлă) япала парса тухатăп. Мĕн-ши вăл? (Тулă пĕрчи) Мĕншĕн çак пĕчĕк пĕрчĕ асамлă? (Çак пĕрчĕрен çăкăр пулать)

-Иртнĕ уроксенче эпир сирĕнпе мĕнле темăпа çыхăннă хайлавсем вуларăмăр? Хăш вăхăтра çырнă çав хайлавсене? Мĕншĕн çак тема çав вăхăтра çивĕч тăнă?

1. **Урок темипе тĕллевĕсене палăртасси.**

-«Çăкăртан асли çук» уйрăма эпир сирĕнпе «Тепĕр май шкул» (Перевернутая школа) меслетпе вĕренме калаçса татăлнăччĕ. Килте мĕнле темăпа ĕслерĕр? Мĕнле тĕллевсем лартрăр? Хăвăр ĕçĕре мĕнле йĕркелерĕр?

**Килте ĕçлемелли план:**

1. Автор çинчен вуласси (кĕнекере, Интернетра)
2. Хайлава вуласси (сăвва палăртуллă вулама вĕренмелле)

3. Тишкерÿ:

 1.Автор

 2.Хайлав ячĕ

 3.Жанр

 4.Тема

 5.Хавха

 6.Тĕп шухăш

 7.Сăнарсем

 8.Сюжет(ĕçсен йĕрки)

 9.Илемлĕх мелĕсем

4. Тема тăрăх ĕçсем тăвасси (ваттисен сăмахĕсем, презентацисем тата ыт. те)

**III. Вĕреннине аса илесси.**

-Килте ĕçри темăна уçса пама литературăри мĕнле теори ыйтăвĕсене аса илмелле пулчĕ? Вĕсене тепĕр хут «КОНЕРС» структурăпа усă курса çирĕплетер-ха.

**КОНЕРС структура (**кĕтессене «Танлаштару», «Сăпатлантару», «Метафора», «Эпитет» тесе çырнă хутсем çапнă. Ачасем хăсене лекнĕ хутсенчи терминсен пĕлтерешесене вулаççĕ те кирлĕ кĕтесе суйласа илеççĕ)

… яланах пĕр япалана е пулăма лайах пĕлекен тепĕр япалапа е пулампа танлаштарса кăтартнине пула йеркеленет.

Пуплевре … пуррине *пек* тата *евĕр* самахсем катартаççĕ.

… тесе пĕр-пĕр япалана е пулăма илемлетсе, хитрелетсе санлакан, унăн хайне евĕрлĕ уйрамлăхне кăтартакан палăрту сăмахсене калатпăр.

… ытларах мĕнле? ыйтура тăраççĕ.

… тесе çут çанталăк пулăмĕсене, таврари япаласене, йывăç-курăка, выльăх-чĕрлĕхе этем пек чĕрĕ чунлă туса санани калаççĕ.

… тесе икĕ пĕр пек пулăма танлаштарса пĕрин паллине теприн çине куçарнипе йĕркеленĕ илемлĕх мелне калатпăр.

Тĕрĕссипе танлаштару, эпитет тата сăпатлантару илемлех мелĕсене пĕтĕмлетсе … тесе калама май пур. Çапах та вĕсен пĕр-пĕринчен уйрăлса таракан паллисем пур.

Пуплевре … мелĕпе уса курни япаласемпе пуламсене асра юлмалла чĕрĕ ÿкерчĕк тума, фантазие аталантарма та пулăшать.

1. **Килти ĕçе тĕрĕслесси (çĕнĕ тема тăрăх)**

**1)ЭЙ АР ГАЙД структура(утвержденисем)(малтан)**

|  |  |  |
| --- | --- | --- |
| **Малтан** | **Çирĕплетсе каланисем** | **Кай-****ран** |
|  | Хайлав ячĕ: «Çăкăр». |  |
|  | Автор: Александр Воробьёв. |  |
|  | А. Воробьевăн юратнă йывăçĕ – хурăн. |  |
|  | Жанр: сăвă. |  |
|  | Тема: çăкăра мĕнле ÿстерни çинчен. |  |
|  | Хайлавра сюжет пур. |  |
|  | Хайлавăн тĕп шухăшĕ çак йĕркесенче курăнать: «Тăван ял-йыша эп мухтатап, Чыслатăп ун тарлă ĕçне:Çĕн çăкăр – мельюнлă ытарлăх» |  |
|  | Хайлава çĕкленÿлĕх хавхапа çырнă. |  |
|  | Тĕп сăнар: ял-йыш. |  |
|  | Чĕлĕ – çавра çăкăр. |  |
|  | «Шăпа» тени вырăсла «судьба» тесе куçать. |  |
|  | Сăвăра ***пысăклату*** илемлĕх мелĕпе усă курнă |  |

**2) План тăрăх ĕçлесси**

-Çĕнĕ темăпа килте ĕçленĕ вăхăтра йăвăрлăхсем пулчĕç-и? Хăш ыйту тăрăх ĕçлеме килĕшрĕ?

-Хуравсене кам вуласа парас тет. Итлесе пĕтерсен ыттисем хăвăр шухăшăра калама пултаратăр.

**«Çăкăр» сăвă тăрăх:**

1. ***Автор çинчен (презентаци)***
2. ***Илемлĕ вуласси (ТАЙМ ПЭА ШЭА структура)***

**Словарь ĕçĕ**

***3.Тишкерÿ***

**3.Жанр:** мухтав юрри.

**4.Тема:** Çăкăра тата çăкăр ÿстерекенсене хисеплени çинчен.

**5.Хавха:** Çĕкленÿллĕ.

**6.Идея:** Çăкăртан асли çук. Çăкăр ÿстерекенсен ĕçĕ сăваплă.

**7.Сюжет** йĕрĕ уççăн палăрмасть, çăкăрпа çыхăннă глаголсем çук.

**8.Сăнарсем**:автор, çăкăр

**9. Илемлĕх мелĕсем** (**СОРТ КАРДС структура)**

**Танлаштарусем**: çĕр чăмăрĕ евĕр çавра; ун пичĕ – тин тухнă хĕвел; çĕртес пек ислетрĕ йĕпе; хĕвел пайăрки пек хĕлхемлĕн;

**Сăпатлантарусем:** шăпланчĕ пÿрт ашĕ,килче хĕнпе,куçать ун ăшши ман ÿте; пуян кĕр тимлерĕ парне;

**Метафорăсем:** çуталчĕ тĕпел, пылланчĕ вĕри хир шарши, ĕç ăнчĕ, ун ячĕ çÿлте, ĕмет çитнишĕн;

**Эпитетсем**: çĕн çăкăр, вĕри хир шăрши, тертлĕ хура çĕр, сумлă пăчĕ, чăваш çăкăрĕ, пысăк шăпа, тăван ял-йыш, тарлă çăкăр, пуян кĕр;

**Пысăклату**: Çĕн çăкăр – мельюнлă ытарлăх;

Кăшкăруллă, ыйтуллă предложенисем, хутлам.

**3) ЭЙ АР ГАЙД (кайранхи шухăшсем)**

**4)Тема тăрăх ĕçсем хатĕрлени:**

- Маша çăкăр çинчен ваттисен сăмахĕсем хатĕрленĕ, вуласа тухăр, хăшĕ «Çăкăр» сăввăн тĕп шухăшне уçса парать?

-Тома çăкăр мĕнле ÿстерни çинчен презентаци хатĕрленĕ. Ĕç сăмахĕсене калăр.

- Кирилл кукамăшĕнчен вăрçă вăхăтĕнче çăкăр мĕнле ÿстерни çинчен ыйтса пĕлнĕ(интервью илнĕ). Итлесе пăхар-ха?

**V. «Çурхи хирте» тата «Çăкăр» сăвăсене танлаштарасси.**

-«Çăкăр» сăвăпа пĕр хурăмă е уйрамлăхĕсем пур-и?

(Ĕçсен йĕрки палăрать: çĕн тулă калчара, ÿсет, шăркана(чечеке) ларать, пучахланать, ĕлкĕрет, тырра пухса кĕртеççĕ)

**VI. Синквейн**(сăвăран илнĕ самахсемпе йĕркелемелле)

1.Çăкăр.

2.Çавра, çĕн

3.

4.Нихçан çăкăртан ан пул аслă.

5.Мельюнлă ытарлăх.

-Мĕншĕн глаголсем çук? «Çурхи хирте» сăвăпа усă курăр.

1. **Пĕтĕмлетÿ.**

**ТОКИН МЭТ структура** (Илемлĕх мелĕсене çырса хуратпăр, улшăнатпăр, çыхăнтаратпăр.)

1. **Ачасен хуравĕсене хаклани.**
2. **Киле ĕç.** **«**Çурхи хирте» е «Çăкăр» сăвва пăхмасăр вĕренмелле.

##